Luwr (fr.: "Musée du Louvre") to je downy krōlōw pałac we Paryżu, a terozki muzyjōm kōnsztu. Nojstarsze uōnygo tajle bōły stowiane we XII stoleciu ôd Filipa II Augusta. Zajmuje 60 000 m² placu, we 2007 miało 8 300 000 zwiydzajōncych. Ôd drugij połowy XIV stolecio bōła sam krōlewsko rezydyncyjo. Je to jydno ze nojsrogszych a nojstarszych muzyjōw na świecie. Je rozlygowane miyndzy Sekwanōm a Rue de Rivoli a Zygrodōma Tuilerie, we cyntrōm Paryża. Uo jygo fōngowaniu jako muzyjōm idzie godać ôd 1692, wōunczas Ludwik XIV ôdymknōł sam piyrszo galeryjo starożytnyj bildhauerstwa we "Salle des Caryatides". Ôficjalniy jako muzyjōm fōnguje ôd 1791 a bōła to decyzyjo Zgromadzynio Norodowygo we czas Francuskij Rewolucyje. Terozki sōm sam prezyntowane dzieła starożytnygo kōnsztu (uosobliwie rzezaniy a dynkmale) a tyż ôbrozy, s kerych nojbarzi znajōmy je "Mona Lisa" Leonarda da Vinci.